stanford-oval/wikipedia huggingface dataset:
Mönsteråsin kunta
Seurakunnat > Kirkot

Fliserydin kirkko
Mönsteråsin kirkko
Ålemin kirkko
Aiheesta muualla

Wikimedia Commonsissa on kuvia tai muita tiedostoja aiheesta .
Mönsteråsin kunnan kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Mönsterås kommun – Kuntajaon kehitys on käännöstä.
Kalmarin läänin kunnat
Kartta Mönsteråsin kunnan piireistä.
Käännös suomeksi
Ariane 1

Ariane 5 (vas.) ja Ariane 1
Ariane 1 oli Ariane-rakettiperheen ensimmäinen kantoraketti.
Raketti

Ariane 1 painoi tankattuna 210 000 kg ja kykeni laukaisemaan  yhden tai kaksi satelliittia, joiden yhteismassa oli 1 850 kg, geostationaariselle radalle.
Ariane 1 oli kolmivaiheraketti:
Ensimmäisen vaiheen muodosti neljä Viking-rakettimoottoria (nesteajoaine), jotka rakensi ranskalainen yritys Société Européenne de Propulsion (SEP).
Toisen vaiheen muodosti yksi Viking-moottori.
Kolmas vaihe koostui yhdestä rakettimoottorista, jonka polttoaine oli nestevetyä ja hapetin nestehappea. Sen työntövoima oli 70 000 newtonia.
Ariane 1, Ariane 2 ja Ariane 3 perustuivat tähän rakettiin. Ariane 4 korvasi sen 1986. Vasta Ariane 5 oli täysin erilainen kantoraketti. Raketin nostokyvyn kasvu tapahtui siis samaan tapaan kuin esimerkiksi amerikkalaisen Delta II -kantoraketin kohdalla.
Historia

Ensimmäinen Ariane 1 laukaistiin 24. joulukuuta 1979 Guyanan avaruuskeskuksesta. Se onnistui, mutta toinen laukaisu päätyi raketin räjähdykseen. Kolmas ja neljäs koelaukaisu onnistuivat.
Viides laukaisu oli ensimmäinen kaupallinen laukaisu - raketti meni epäkuntoon seitsemän minuuttia lähdön jälkeen. Seuraavat kuusi laukaisua onnistuivat.
2. heinäkuuta 1985 Ariane 1:n laukaisu (V14; V=vol, lento ranskaksi) toimitti ESAn Giotto-luotaimen avaruuteen.
22. helmikuuta 1986 Ariane 1:n viimeinen (11.) laukaisu kuljetti avaruuteen ensimmäisen CNESin SPOT-kaukokartoitussatelliitin.
Niklas Jensen-Eriksen

| Niklas Jensen-Eriksen> Henkilötiedot |
| --- | --- |
Syntynyt: 22. heinäkuuta 1974 (ikä 50) Espoo
Koulutus ja ura
Instituutti:  Helsingin yliopisto
Tutkimusalue:  yrityshistoria
Niklas Jensen-Eriksen (s. 22. heinäkuuta 1974 Espoo) on yrityshistorian professori Helsingin yliopistossa. Hän on tutkinut etenkin liike-elämän ja muun yhteiskunnan välisiä suhteita sekä Suomen ja suomalaisten asemaa maailmantaloudessa. Jensen-Eriksenin muita tutkimuskohteita ovat olleet Euroopan taloudellinen yhdentyminen, kylmän sodan talous- ja yrityshistoria, liike-elämän poliittinen vaikuttaminen, media-alan yrityshistoria, metsäteollisuuden historia, sellu- ja paperiteollisuuden kartellit, talouspolitiikka, valtion sääntely, yritysjohtajien urat ja yritysten kansainvälinen yhteistyö. Hän on perehtynyt erityisesti energia-, metalli- ja metsäteollisuuteen.
Jensen-Eriksen valmistui ylioppilaaksi Leppävaaran lukiosta vuonna 1993. Hän valmistui filosofian maisteriksi Helsingin yliopistosta pääaineenaan yleinen historia vuonna 1998. Vuonna 2004 hän valmistui filosofian tohtoriksi London School of Economicsin taloushistorian laitokselta. Hän valmistui valtiotieteiden maisteriksi Helsingin yliopistosta pääaineenaan yleinen valtio-oppi vuonna 2008.
Jensen-Eriksen toimi Helsingin yliopistossa tutkijana ja tutkijatohtorina vuosina 1999–2002 ja 2003–2008. Hän oli Kansallisarkistossa erikoistutkijana 2008–2009 ja Helsingin yliopiston tutkijatohtorina 2009–2011. Jensen-Eriksen nimitettiin Helsingin yliopiston Euroopan historian dosentiksi vuonna 2009. Hän toimi vuonna 2012 Suomen Kulttuurirahaston tukemana post doc -tutkijana, kunnes hänet nimitettiin akatemiatutkijaksi Helsingin yliopistoon. Hän toimi virassa vuosina 2012–2013. Vuodesta 2013 lähtien Jensen-Eriksen on ollut Helsingin yliopiston yrityshistorian Casimir Ehrnrooth -professori.
Aiheesta muualla

Niklas Jensen-Eriksen 375 humanistia -sivusto 2.1.2015, Helsingin yliopiston humanistinen tiedekunta.
Niklas Jensen-Eriksen Tuhat-tutkimustietojärjestelmä. Helsingin yliopisto. Arkistoitu 11.3.2016. Viitattu 11.9.2015.
Niklas Hollsten

| Niklas Hollsten> Henkilötiedot |
| --- | --- |
Syntynyt: 15. marraskuuta 1983 (ikä 40) Kemiö, Suomi
Uran tiedot
Lempinimi:  Nicke
Pituus:  175 cm
Seura:  KSF
Laji:  alppihiihto 
Maailmancup
Kaudet:  2005–
Niklas Hollsten (s. 15. marraskuuta 1983 Kemiö) on suomalainen lumilautaileva vapaalaskija. Hän on edustanut Suomea vapaalaskussa jo useamman vuoden ja saavuttanut kultaa mm. 2010 Pohjoismaiden vapaalaskun mestaruuskisoissa (Freeride World Qualifier) ja 2009 Slovenian sekä Tšekin osakilpailuissa. 2010 Freeride World Qualifierin rankingissa Hollsten saavutti 3 sija. Hän on myös ainoa suomalainen mies, joka on osallistunut Freeride World Tourissa. Hollstenilla on freestyle- ja lumilautacross-laskutausta, mutta kilpailee nykyään melkein pelkästään vapaalaskussa.
Aiheesta muualla

Hollstenin viralliset kotisivut (Arkistoitu – Internet Archive)
Hollstenin profiili vapaalaskun kansainvälisillä verkkosivuilla[vanhentunut linkki]
Hollstenin profiili SportEliten verkkosivuilla[vanhentunut linkki]
Niko Ikävalko

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 24. huhtikuuta 1988 (ikä 36)
Syntymäpaikka: Helsinki, Suomi
Pelipaikka: hyökkääjä
Pituus: 184 cm
Seura
Seura: MyPa
Pelinumero: 99
Junioriseurat
2000–2002: KTP
2003–2004: Kiri
Seurat
| Vuodet | Seura | O | (M) |
| 2005–2008 | KooTeePee | 50 | (5) |
| 2005 | → KooTeePee/2 | 4 | (2) |
| 2009–2010 | Haka | 26 | (6) |
| 2010 | → TPV (laina) | 2 | (0) |
| 2010–2011 | KooTeePee | 23 | (7) |
| 2011 | IFK Mariehamn | 8 | (2) |
| 2012– | KTP | 47 | (26) |
| 2014 | → PeKa (laina) | 2 | (0) |
| Yhteensä | Yhteensä | 162 | (48) |
Maajoukkue
| 2006 | Suomi U18 | 7 | (4) |
| 2007 | Suomi U19 | 3 | (4) |
| 2008 | Suomi U20 | 1 | (0) |
| 2007–2010 | Suomi U21 | 5 | (0) |
 Seurajoukkueuran tilastot kattavat vain kansalliset sarjat, päivitetty 20. joulukuuta 2014.
Niko Ikävalko (s. 24. huhtikuuta 1988 Helsinki) on suomalainen jalkapalloilija, joka edustaa Ykkösessä pelaavaa MyPaa. Hän on pelipaikaltaan hyökkääjä.
Ikävalko pelasi jalkapalloa KTP:n juniorijoukkueissa, mutta harrasti vuoteen 2005 asti myös koripalloa. Liigadebyyttinsä hän teki KooTeePeessä kaudella 2005. KooTeePeen pudottua Veikkausliigasta Ikävalko siirtyi kaudeksi 2009 Hakaan. Hän jätti Hakan kesken kauden 2010 ja siirtyi takaisin KooTeePeehen. Kauden 2011 lopun Ikävalko pelasi IFK Mariehamnin joukkueessa.
Ennen kauden 2012 alkua Ikävalko solmi kauden loppuun asti kestävän sopimuksen kakkosessa pelaavan KTP:n kanssa. Ikävalko pelasi hyvän kauden, 23 ottelussa 13 maalia. Marraskuussa 2012 Ikävalko teki KTP:n kanssa kaksivuotisen jatkosopimuksen.
Ikävalkon isä Mika Ikävalko pelasi myös aikoinaan jalkapalloa Suomen korkeimmalla sarjatasolla. Hänen veljensä Sami Ikävalko pelaa koripalloa Miesten 1 Divisioonassa Lahti Basketballin joukkueessa.
Nia (täsmennyssivu)

Nia voi tarkoittaa seuraavia asioita:
nia, liikuntamuoto
Nia, etunimi
nias, Indonesiassa puhuttu kieli (kielikoodi nia)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nia”, voi hakea sivunnimihaulla, laajalla sivunnimihaulla tai tekstihaulla.
Naoki Tatsuta

| Naoki Tatsuta> Henkilötiedot |
| --- | --- |
Syntynyt: 8. syyskuuta 1950 (ikä 74)  Naga, Wakayaman prefektuuri, Japani
Näyttelijä
Taiteilijanimet:  Naoki Tatuta
Aktiivisena:  1977–
Merkittävät roolit:  Buta Gorilla (Kiteretsu Daihyakka) Daima Jin (High School! Kimengumi) Oolong (Dragon Ball)
Aiheesta muualla
IMDb 
Naoki Tatsuta (龍田 直樹) (s. 8. syyskuuta 1950 Naga, Wakayaman prefektuuri, Japani) on japanilainen ääninäyttelijä, joka on tehnyt urallaan yli 200 ääniroolia. Hänet tunnetaan muun muassa Oolongin ääniroolista Dragon Ball animesarjoista ja elokuvista.
Aiheesta muualla

Aoni.co.jp
Anime News Network
BLOOD

BLOOD on japanilainen, vuonna 2002 toimintansa aloittanut visual kei -yhtye. BLOOD on esiintynyt kolme kertaa suomessa, ensimmäisen kerran 18. elokuuta 2005 Turussa, toisen kerran 8. huhtikuuta 2006 Helsingissä, Kulttuuriareena Gloriassa ja kolmannen kerran Gloriassa 26. elokuuta 2007.
Jäsenet

Kiwamu - Kitara, Ohjelmointi
Fu-ki - Laulu
Kaede - Basso
Ryo - Koskettimet
Jäsenet > Entiset Jäsenet

Takeshi - Laulu (2002-2004)
Taichi - Kitara (2002-2004)
D.A.I. - Laulu (2002-2003)
Albumit

1st Period (2004)
1st Period DX (2005)
2nd Period DX (2005)
Vengeance for Blood DX Limited Edition (2006)
Les Fleurs Du Mal (2007)
Vengeance for Blood Integral Edition (2008)
The Reaper Behind Me (2008)
Lost Sky (2009)
Aiheesta muualla

Virallinen kotisivu
JaME - BLOOD-biografia (Arkistoitu – Internet Archive)
Niklas Hede

| Niklas Hede> Henkilötiedot |
| --- | --- |
Syntynyt: 14. toukokuuta 1969 (ikä 55) Malmö, Ruotsi
Kansalaisuus:   Suomi  Saksa
Jääkiekkoilija
Pelipaikka:  vasen laitahyökkääjä
Maila:  vasen
Pituus:  182 cm
Paino:  82 kg
Pelinumero:  10
Pelaajaura
Pääsarjaura:  1989–2006
Seurat:  HIFK (SML) Karhu-Kissat (I-div.) FoPS (I-div.) HPK (SML) Eisbären Berlin (DEL) Berlin Capitals (DEL) Ässät (SML) EC Bad Tölz (Saksa I) EHC Straubing Tigers (Saksa I) Hamburg Freezers (DEL) EV Eisbären Regensburg (Saksa I) EHC München (Saksa I)
Niklas Hede (s. 14. toukokuuta 1969 Malmö, Ruotsi) on suomalaissaksalainen entinen jääkiekkoilija.
Ura

Hede aloitti uransa kaudella 1989–1990 HIFK:ssa. Hän ei onnistunut murtautumaan heti HIFK:hon, joten hän haki pelituntumaa myös I-divisioonasta, jossa hän edusti Karhu-Kissoja ja FoPSia. Hede siirtyi kaudeksi 1993–1994 HPK:on ja teki läpimurtonsa SM-liigassa tehoilla 11+21=32. Kaudeksi 1994–1995 hän palasi HIFK:hon ja kaudeksi 1995–1996 taas HPK:hon. Hän oli tuolla kyseisellä kaudella HPK:n paras pistemies tehoilla 16+22=38.
Kaudeksi 1996–1997 Hede siirtyi Saksan DEL-liigan Eisbären Berlinin riveihin. Hän viihtyi Berliinissä neljä kautta: ensin kolme Eisbärenissä ja yksi Berlin Capitalsissa. Hede palasi kaudeksi 2000–2001 SM-liigaan ja siirtyi Ässiin. Paluu Suomeen jäi kuitenkin vain yhden kauden mittaiseksi ja hän siirtyi kaudeksi 2001–2002 EC Bad Tölzin riveihin, 2. Bundesligaan. Hede pelasi uransa loppuajan Saksassa ja hankki myös maan kansalaisuuden.
Hede on sittemmin pelannut 2. Bundesligaa myös EHC Straubing Tigersissa ja EV Eisbären Regensburgissa. Hän pelasi myös kauden 2005–2006 kevätkauden DEL-joukkue Hamburg Freezersissä. Hede pelasi kaudella 2009–10 EHC Münchenissä, Saksan toiseksi korkeimmalla sarjatasolla 2. Bundesligassa. Hän voitti sarjan mestaruuden keväällä 2010 ja lopetti pelaajauransa.
Hede toimi 2009-2011 Kiekko-Vantaa Idän valmennuspäällikkönä. Hän toimi myös YLE Urheilun asiantuntijana jääkiekon MM-kilpailuissa 2010.
Hede toimi 1.10.2011 alkaen HIFK:ssa (D-G) valmennuspäällikkönä.
Helmikuussa 2016 Hede nimitettiin EC Red Bull Salzburgin junioriakatemian urheilujohtajaksi. Pian hänen tilalleen johtoon tuli Helmut de Raaf Heden jatkaessa akatemissa, vastuualueenaan seuran alle 16-vuotiaat.
Bilbaon metro

| Metro Bilbao |
| --- | --- |


Sijainti:  Bilbao, Espanja
Avattu:  1995
Linjoja:  3
Liikennöitsijä(t):  CTB
Matkoja vuodessa:  87 miljoonaa
  
Metrojunia Boluetan asemalla
Bilbaon metro on CTB:n ylläpitämä metrojärjestelmä pohjoisessa Espanjassa Bilbaon suurkaupunkialueella. Järjestelmän runko koostuu kahdesta Nerviónjoen molemmin puolin kulkevasta linjasta, jotka yhdistyvät Bilbaon keskustassa. Ensimmäinen linja kulkee Plentzian ja Etxebarrin ja toinen Santurtzin ja Basaurin kuntien välillä. Linjat muodostavat Y-kirjaimen muotoisen kuvion. Verkoston asemat on suunnitellut Norman Foster. Kolmas linja kulkee Bilbaon lentoasemalle ja liittyy keskustassa metroverkkoon.
Metrojärjestelmässä käytetään CAF:n valmistamia junatyyppejä UT-500, UT-600 ja UT-550.
Rakennusvaiheet

Bilbaon metroa ehdotettiin jo 1920-luvulla, mutta taloudelliset ongelmat pysäyttivät projektin. Vuonna 1987 metroverkon rakennussuunnitelmat hyväksyttiin.
Metrojärjestelmä vihittiin vuonna 1995, kun metrorakennuksen ensimmäinen vaihe oli valmis. Tuolloin linja 1 kulki asemien Casco Viejo ja  Plentzia välillä ja reitti sisälsi 23 asemaa. Linjaan yhdistyi neljä muuta linjaa vuonna 1997. Linja 2 avattiin vuonna 2002.
Linjan 3 rakennustyöt aloitettiin vuonna 2009 ja se avattiin 2013. Lisäksi metrojärjestelmään on suunnitteilla muitakin linjoja.
Aiheesta muualla

Wikimedia Commonsissa on kuvia tai muita tiedostoja aiheesta .
Bilbaon metron sivusto (Arkistoitu – Internet Archive) (espanjaksi)
Australian kansalaisuus

Australian passi, jota maan kansalaiset voivat hakea.
Australian kansalaisuus on laillinen suhde Australian ja yksittäisen henkilön välillä. Kansalaisuus on myönnetty rajoitetulla ius soli -periaatteella vuodesta 1986 alkaen. Rajoitetussa ius solissa ulkomaan kansalaisille maassa syntynyt lapsi voi saada maan kansalaisuuden tiettyjen ehtojen täyttyessä. Tätä ennen oli käytössä puhdas Ius soli.
Kansalaisen oikeudet ja velvollisuudet

Australian kansalaisen oikeuksiin kuuluu:
Äänestäminen liittovaltion, osavaltion tai aluevaaleissa sekä kansanäänestyksessä.
Saada ulkomailla syntyneille lapsilleen Australian kansalaisuuden ​​syntyperän perusteella.
Hakea työtä Australian julkishallinnossa tai Australian puolustusvoimissa.
Pyrkiä lainsäädäntöelimeen.
Hakea Australian passia.
Oikeus palata Australiaan vapaasti.
Pyytää konsuliapua australialaiselta virkamieheltä ollessaan ulkomailla.
Australian kansalaisen velvollisuuksiin kuuluu:
Noudattaa Australian lakeja.
Äänestää liittovaltion, osavaltion tai aluevaaleissa sekä kansanäänestyksessä. (ns. Äänestysvelvollisuus)
Puolustaa Australiaa tarvittaessa.
Palvella valamiehistössä, jos siihen pyydetään.
Kansalaisuuden saaminen syntymällä

Vuoteen 1986 asti kaikki Australiassa syntyneet saivat maan kansalaisuuden. Tämän jälkeen kansalaisuuden saamiseen syntymän perusteella on vaadittu, että henkilön vanhemmista vähintään toinen on Australian kansalainen tai vähintään yhdellä vanhemmista on pysyvä oleskelulupa Australiassa. Jos lapsi on syntynyt Australiassa ja asunut vakinaisesti Australiassa 10 vuotta peräkkäin, lapsi voi automaattisesti saada Australian kansalaisuuden 10:nnentenä syntymäpäivänänsä riippumatta vanhempien kansalaisuudesta tai maahanmuuttajastatuksesta. Vuodesta 2022 alkaen uusiseelantilaiselle vanhemmalle Australiassa syntynyt lapsi saa automaattisesti Australian kansalaisuuden kunhan vain ovat asuneet Australiassa vähintään neljä vuotta. Ulkomailla syntyneet australialaiset, joiden vanhemmista vähintään toisella on kansalaisuus, voivat saada kansalaisuuden hakemuksella.
Kansalaisuuden saaminen hakemuksella

Australian kansalaisuuden voi saada hakemuksella täyttämällä seuraavat ehdot:
Mikäli hakijalla on pysyvä oleskelulupa
On asunut Australiassa vähintään neljä vuotta ja ollut poissa maasta alle 12 kuukautta
Asunut Australiassa viimeiset 12 kuukautta pysyvällä oleskeluluvalla ja alle 90 maasta poistumisilla
Omaa hyvän luonteen
On riittävät tiedot vastuista ja etuoikeuksista Australian kansalaisena
Aikomus asua Australiassa tai säilyttää läheinen yhteys Australiaan.
Kansalaisuusvala

Kansalaisuuden saadessaan täytyy vannoa kansalaisuusvala joka kuuluu (osiota "under God" voi jättää pois niin halutessaan):
From this time forward, under God, I pledge my loyalty to Australia and its people, whose democratic beliefs I share, whose rights and liberties I respect, and whose laws I will uphold and obey.
Kaksoiskansalaisuus

Australia on sallinut kaksoiskansalaisuuden vuodesta 2002 lähtien. Australian kansalaiset ovat automaattisesti myös kansainyhteisön kansalaisia.
NBA-kausi 2008–2009

NBA-kausi 2008–2009 oli NBA-liigan 63. kausi. Runkosarja alkoi 28. lokakuuta 2008 ja päättyi 15. huhtikuuta 2009, jonka jälkeen käynnistyivät pudotuspelit. Mestaruutta juhli kauden päätteeksi Los Angeles Lakers, kun se voitti 15. mestaruutensa kaatamalla 14. kesäkuuta päättyneessä finaalisarjassa Orlando Magicin otteluvoitoin 4–1.
Kautta värittivät erityisesti lukuisat valmentajavaihdokset: peräti 15 joukkuetta vaihtoi valmentajaa ennen runkosarjaa tai sen aikana, Phoenix Suns kahdesti.
Tapahtumia

NBA:n tähdistöottelu pelattiin Phoenixissa ja lännen joukkue voitti lukemin 146–119. Ottelun parhaan pelaajan palkinnon jakoivat entiset joukkuekaverit Shaquille O'Neal ja Kobe Bryant.
26. kesäkuuta 2008 New Jersey Nets kauppasi Richard Jeffersonin Milwaukee Bucksiin vaihdossa Bobby Simmonsiin ja Yi Jianlianiin.
26. kesäkuuta 2008 Indiana Pacers siirsi Jermaine O'Nealin ja Nathan Jawain Toronto Raptorsiin vaihdossa T. J. Fordiin, Rasho Nesterovičiin, Roy Hibbertiin ja Maceo Bastoniin.
2. heinäkuuta 2008 Seattlen kaupunki ja Seattle SuperSonics pääsivät sopimukseen, jonka mukaan SuperSonics muuttaa Oklahoma Cityyn. Uuden joukkueen nimeksi tuli 3. syyskuuta Oklahoma City Thunder.
23. heinäkuuta 2008 Josh Childress teki kolmen vuoden mittaisen ja 20 miljoonan dollarin arvoisen sopimuksen eurooppalaisen Olympiakosin kanssa. Tämä on ensimmäinen kerta, kun amerikkalainen NBA-pelaaja siirtyy Eurooppaan uransa huipulla.
3. marraskuuta 2008 Denver Nuggetsin Allen Iverson siirrettiin Detroit Pistonsiin vaihdossa Chauncey Billupsiin, Antonio McDyessiin ja Cheikh Sambiin. McDyess palasi kuitenkin myöhemmin Detroitiin.
21. marraskuuta 2008 New York Knicksin Jamal Crawford vaihdettiin Golden State Warriorsin Al Harringtoniin.
17. joulukuuta 2008 New Orleans Hornetsin Chris Paul rikkoi Alvin Robertsonin nimissä olleen, 22 vuotta vanhan ennätyksen kirjauttamalla itselleen riiston 105 peräkkäisessä ottelussa. Putki jatkui vielä kolmen ottelun ajan.
10. joulukuuta 2008 Phoenix Suns siirsi Raja Bellin, Boris Diawin ja Sean Singletaryn Charlotte Bobcatsiin vaihdossa Jason Richardsoniin ja Jared Dudleyyn.
13. tammikuuta 2009 Orlando Magic rikkoi NBA:n ennätyksen heittämällä ottelussa Sacramento Kingsiä vastaan 23 onnistunutta kolmen pisteen koria. 12 kentällä käyneestä Orlandon pelaajasta yhdeksän heitti vähintään yhden kolmosen.
14. helmikuuta 2009 Miami Heatin Shawn Marion ja Marcus Banks vaihdettiin Toronto Raptorsin Jermaine O'Nealiin ja Jamario Mooniin.
12. maaliskuuta 2009 Phoenix Sunsin Shaquille O'Neal siirtyi NBA:n kaikkien aikojen pistetilastossa sijalle 5 ohittaen Moses Malonen.
Portland Trail Blazersin Rudy Fernández teki NBA:n tulokkaiden ennätyksen tekemällä kauden aikana 159 kolmen pisteen koria.
Shaquille O'Neal voitti NBA:n pelitilanneheittojen tarkkuustilaston 10. kerran urallaan, mikä on NBA:n ennätys.
Toronto Raptorsin José Calderón heitti runkosarjassa vapaaheittonsa sisään ennätyksellisellä 98,1 prosentin tarkkuudella. Entinen ennätys (95,8 %) oli Calvin Murphyn nimissä kaudelta 1980–1981.
27. huhtikuuta 2009 Denver Nuggets sivusi Minneapolis Lakersin nimissä olevaa ennätystä suurimmasta voitosta pudotuspeleissä voittamalla New Orleans Hornetsin 121–63. Minneapolis voitti St. Louis Hawksin 133–75 vuonna 1956.
30. huhtikuuta 2009 Boston Celtics ja Chicago Bulls pelasivat ennätyksellisen neljännen jatkoaikaottelun saman pudotuspelisarjan aikana.
Runkosarja

V=voitot, H=häviöt, V%=voittoprosentti, *=divisioonansa voittaja
Runkosarja > Pelaajatilastot

| Kategoria | Pelaaja | Joukkue | Tilasto |
| --- | --- | --- | --- |
| Pisteitä per ottelu | Dwyane Wade | Miami Heat | 30,2 |
| Levypalloja per ottelu | Dwight Howard | Orlando Magic | 13,8 |
| Syöttöjä per ottelu | Chris Paul | New Orleans Hornets | 11,0 |
| Riistoja per ottelu | Chris Paul | New Orleans Hornets | 2,8 |
| Torjuntoja per ottelu | Dwight Howard | Orlando Magic | 2,9 |
| Pelitilanneheittojen tarkkuus | Shaquille O'Neal | Phoenix Suns | 60,9 % |
| Vapaaheittojen tarkkuus | José Calderón | Toronto Raptors | 98,1 % |
| Kolmen pisteen heittojen tarkkuus | Anthony Morrow | Golden State Warriors | 46,7 % |
Palkitut pelaajat

Arvokkain pelaaja (MVP): LeBron James, Cleveland Cavaliers
Vuoden tulokas: Derrick Rose, Chicago Bulls
Vuoden puolustuspelaaja: Dwight Howard, Orlando Magic
Paras kuudes pelaaja: Jason Terry, Dallas Mavericks
Kehittynein pelaaja: Danny Granger, Indiana Pacers
Vuoden valmentaja: Mike Brown, Cleveland Cavaliers
Finaalien MVP: Kobe Bryant, Los Angeles Lakers
Aiheesta muualla

Kuvia tai muita tiedostoja aiheesta NBA-kausi 2008–2009 Wikimedia Commonsissa
NBA:n kaudet
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1940-luku |  |  |  |  |  |  | 1946–47 | 1947–48 | 1948–49 | 1949–50 |
| 1950-luku | 1950–51 | 1951–52 | 1952–53 | 1953–54 | 1954–55 | 1955–56 | 1956–57 | 1957–58 | 1958–59 | 1959–60 |
| 1960-luku | 1960–61 | 1961–62 | 1962–63 | 1963–64 | 1964–65 | 1965–66 | 1966–67 | 1967–68 | 1968–69 | 1969–70 |
| 1970-luku | 1970–71 | 1971–72 | 1972–73 | 1973–74 | 1974–75 | 1975–76 | 1976–77 | 1977–78 | 1978–79 | 1979–80 |
| 1980-luku | 1980–81 | 1981–82 | 1982–83 | 1983–84 | 1984–85 | 1985–86 | 1986–87 | 1987–88 | 1988–89 | 1989–90 |
| 1990-luku | 1990–91 | 1991–92 | 1992–93 | 1993–94 | 1994–95 | 1995–96 | 1996–97 | 1997–98 | 1998–99 | 1999–00 |
| 2000-luku | 2000–01 | 2001–02 | 2002–03 | 2003–04 | 2004–05 | 2005–06 | 2006–07 | 2007–08 | 2008–09 | 2009–10 |
| 2010-luku | 2010–11 | 2011–12 | 2012–13 | 2013–14 | 2014–15 | 2015–16 | 2016–17 | 2017–18 | 2018–19 | 2019–20 |
| 2010-luku | 2020–21 | 2021–22 | 2022–23 | 2023–24 |  |  |  |  |  |  |
Nefes

| Nefes Serdar Ortaç |
| --- | --- | --- |

Studioalbumin tiedot
 Äänitetty : 2008
 Tyylilaji: pop
 Levy-yhtiö: Emre Plak
Serdar Ortaçin muut julkaisut
| Mesafe 2006 | Nefes 2008 | Kara Kedi 2009 |
Nefes on turkkilainen Serdar Ortaçin kahdeksas studioalbumi. Se julkaistiin 2008.
Kappaleet

Şeytan
Heyecan
Düşman
Bataklık
Ayrı Gitme
Ayrılmam
Nefes
Bu Da Geçer
Hadi Çal
Darmadağın
Çık Git
Gram
Full İhtişam
Sana Değmez
Başıma Bela
Yokluğunda
Neill Armstrong

Neill Armstrong
Neill Ford Armstrong (9. maaliskuuta 1926 – 10. elokuuta 2016) oli yhdysvaltalainen amerikkalaisen jalkapallon pelaaja ja valmentaja. Hän oli kotoisin Oklahomasta.
Armstrong sai yliopistouransa jälkeen NFL-varauksen vuonna 1947.  Hän voitti seuransa Philadelphia Eaglesin kanssa NFL-mestaruudet vuosina 1948 ja 1949.
Peliuransa päätettyään Armstrong oli vuosikymmeniä valmennustöissä, joihin kuului Chicago Bears -seuran päävalmentajan toimi vuosina 1978–1981.
Neilos

Neilos (m.kreik. Νεῖλος) oli kreikkalaisessa mytologiassa egyptiläinen jokijumala ja Niilin henkilöitymä. Hänen kerrottiin olleen Okeanoksen ja Tehthyksen poika, jolla oli useita jälkeläisiä. Heistä mainitaan Memfis, Ankhinoe, Anippe ja Khione, jonka tämä sai Kallirrhoen kanssa.
Vaikka Neilos onkin toinen ainoastaan kahdesta Pohjois-Afrikan joesta, joille kreikkalaisessa mytologiassa on henkilöitymä, hänen merkityksensä tarustossa on vähäinen.
Bad (kappale)

| ”Bad” Michael Jackson |
| --- | --- | --- |

Singlen tiedot
 Albumilta: Bad
 Julkaistu: 7. syyskuuta 1987
 Tuottaja(t): Michael Jackson, Quincy Jones
 Tyylilaji: pop, funk
 Levy-yhtiö: Epic Records
Michael Jacksonin muut singlet
| ”I Just Can’t Stop Loving You” 1987 | ”Bad” 1987 | ”The Way You Make Me Feel” 1987 |
Bad on yhdysvaltalaisen laulajan Michael Jacksonin toinen vuoden 1987 albumilta Bad julkaistu single. Jackson on säveltänyt ja sanoittanut kappaleen itse. Sen musiikkivideon ohjasi yhdysvaltalainen elokuvaohjaaja Martin Scorsese. Video on yhteensä 18 minuuttia pitkä lyhytelokuva. Artisti ”Weird Al” Yankovic on julkaissut kappaleesta parodiaversion ”Fat”.
Kappaleet

Britannian 7" single
”Bad” (7" single mix) – 4:06
”Bad” (tanssiremix/radioversio) – 4:54
Yhdysvaltain 12" single
”Bad” (pidennetty tanssimix; mukana ”False Fade”) – 8:24
”Bad” (dub-versio) – 4:05
”Bad” (a cappella) – 3:49
Yhdysvaltain CD-single
”Bad” (pidennetty tanssimix; mukana ”False Fade”) – 8:24
”Bad” (7" singlemix) – 4:06
”Bad” (tanssiremix/radioversio) – 4:54
”Bad” (dub-versio) – 4.05
”Bad” (a cappella) – 3:49
Visionary single
CD-puoli
”Bad” (7" singlemix) – 4:06
”Bad” (pidennetty tanssimix; mukana ”False Fade”) – 8:22
DVD-puoli
”Bad” (musiikkivideo)
Miksaukset

Albumiversio – 4:06
Singlemix – 4:06
Pidennetty tanssimix, mukana ”False Fade” – 8:22
Tanssiremix/Radioversio – 4:56
A cappella – 3:49